Regényi Tibor a Deep Purple megszállott relikviagyűjtője
A sopronhorpácsi Regényi Tibor megszállott gyűjtő. Fanatikus és büszke is egyben. A legendás együttes Deep Purple ereklyéket, emlékeket, posztereket és mindent, ami a zenekarral kapcsolatos – gyűjti. Immáron több mint harmincöt éve.
Már az adatok is döbbenetesek. Csak a fotókat tekintve, ha másfél méter szélesen egymás mellé tennénk, akkor több mint hetven métert tenne ki. A poszterek közül az elsőt még 1972-ben szerezte meg. Ám a részletekre is ügyel, így ezeket sötét szobában letakarva tartja. Csak akkor veszi elő, ha nagyon szükséges. A fényen ugyanis megfakulnának a lenyomatok. Az pedig egyet jelent: elértéktelenedést.

Ebben az évben maradt ki az általános iskolából, és ekkor kapta meg az első Deep Purple-bakelitlemezét. Aztán sorra jöttek a lemezek, majd a CD-k és fotók. A ’70-es években rengeteget hallgatták a Szabad Európa Rádiót, mivel gyakran játszották az együttes felvételeit. Már akkor érezte, tudta, ez az a zene, amit nagyon is szeret. Talán innen indult a gyűjtőszenvedélye.

Tibor nem volt rest és tavaly a Deep Purple budapesti koncertjén négy órát állt a szakadó esőben. Csak azért, hogy az első négy között juthasson be a Papp László Arénába. Így jutott hozzá az egyik dedikált pengetőhöz. Igaz, az ugyancsak dedikált dobverőhöz is kalandos úton jutott hozzá. Az egyik tengeren túli internetes árverős honlapon kínálták eladásra az ereklyét. Az egyik osztrák ismerősén keresztül szerezte meg a dobverőt.

Két nagy szekrényben, kulcsra zárva tartja a relikviákat, a lemezeket, köztük az eredeti és felbontatlan csomagolású korongokat. tárlat legérdekesebb darabja talán az az eredeti bőrdzseki, amelyet Jon Lord, az alapító írt alá, valamint egy dobverő, amelyet Ian Paice használt egy budapesti koncerten. A tárgyak eszmei értéke felbecsülhetetlen. Az ereklyéket egyszer már Sopronhorpácson, valamint Pápán is kiállította. Legközelebb várhatóan, november 14-én Budapesten tárja a nagyközönség elé.

A Mindmegette karácsonyi ajánlata

Diós és mákos bejgli, úgy, ahogy a nagyi készíti
Sopronhorpács zenekarok